ประกาศกรมโรงงานอุตสาหกรรมประกาศกรมโรงงานอุตสาหกรรมเรื่อง หลักเกณฑ์วิธีการและเงื่อนไขการออกหนังสือรับรองเพื่อใช้ประกอบการขออนุญาตจำหน่ายมีไว้ในครอบครอง ใช้หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีนพ.ศ. ๒๕๔๖[๑] ตามที่ได้มีกฎกระทรวงว่าด้วยการกำหนดให้สารกาเฟอีนเป็นโภคภัณฑ์ควบคุมและแต่งตั้งพนักงานเจ้าหน้าที่ควบคุมโภคภัณฑ์พ.ศ. ๒๕๔๕ออกตามความในพระราชบัญญัติควบคุมโภคภัณฑ์ พ.ศ. ๒๔๙๕ กำหนดให้สารกาเฟอีน (Caffeine) ชื่อทางเคมี 3,7-Dihydro-1,3,7-trimethyl-1H-purine-2,6-dione;1,3,7-trimethylxanthine; 1,3,7-trimethyl-2,6-di-oxopurine; Caffeine; thein;guaranine; methyltheobromine; สูตรทางเคมี C8 H10N4 O2 และเกลือของสารดังกล่าวตามพิกัดอัตราอากรขาเข้าประเภทที่ ๒๙๓๙.๓๐ และ ๓๐๐๓.๔๐ยกเว้นอนุพันธ์สารกาเฟอีนและยาสำเร็จรูปที่มีสารกาเฟอีนผสมอยู่ซึ่งมีใบอนุญาตนำเข้าและขึ้นทะเบียนตำรับยาจากสำนักงานคณะกรรมการอาหารและยากระทรวงสาธารณสุขเป็นโภคภัณฑ์ควบคุมและพระราชกฤษฎีกาควบคุมโภคภัณฑ์ (ฉบับที่ ๑๒) พ.ศ. ๒๕๔๕ กำหนดวิธีการควบคุมสารกาเฟอีน (Caffeine) โดยห้ามมิให้ผู้ใดนำขนย้าย จำหน่าย มีไว้ในครอบครอง ใช้ หรือเปลี่ยนแปลงสภาพเว้นแต่จะได้รับหนังสืออนุญาตตามแบบที่อธิบดีกรมการค้าภายในกำหนดและบุคคลซึ่งมีสิทธิขออนุญาตนำขนย้าย จำหน่าย มีไว้ในครอบครอง ใช้หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้ ได้แก่(๑) ผู้ได้รับอนุญาตให้นำเข้าหรือส่งออกสารกาเฟอีนจากกรมการค้าต่างประเทศ(๒) ผู้ได้รับใบอนุญาตผลิตยาแผนปัจจุบันที่ได้รับอนุญาตให้ผลิตยาที่มีสารกาเฟอีนเป็นส่วนประกอบ(๓) ผู้ได้รับใบอนุญาตผลิตอาหารหรือผู้ได้รับใบอนุญาตเลขสถานที่ผลิตอาหารที่ไม่เข้าข่ายโรงงานของผู้ผลิตเครื่องดื่มผสมสารกาเฟอีน(๔) ผู้ได้รับใบอนุญาตประกอบอุตสาหกรรมผลิตกระดาษพิมพ์เขียวที่ใช้สารกาเฟอีนเป็นวัตถุดิบ(๕) ผู้ที่จำเป็นต้องใช้สารกาเฟอีนในการทดลองโดยมีหนังสือรับรองจากสำนักงานคณะกรรมการอาหารและยากระทรวงสาธารณสุขกรมการค้าภายในกระทรวงพาณิชย์ ได้ออกประกาศกรมการค้าภายใน เรื่อง แบบหลักเกณฑ์และวิธีการยื่นคำขออนุญาตนำ ขนย้าย จำหน่าย มีไว้ในครอบครอง ใช้หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีนลงวันที่ ๘ มกราคม ๒๕๔๖ ระบุในการยื่นคำขออนุญาตจำหน่าย มีไว้ในครอบครอง ใช้หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีนให้ยื่นคำขอพร้อมหลักฐานแสดงการใช้สารกาเฟอีน (Caffeine) หรือเกลือของสารกาเฟอีนได้แก่สำเนาใบอนุญาตผลิตยาแผนปัจจุบันที่ได้รับอนุญาตให้ผลิตยาที่มีสารกาเฟอีนหรือเกลือของสารกาเฟอีนเป็นส่วนประกอบและสำเนาใบสำคัญการขึ้นทะเบียนตำรับยาสำเนาใบอนุญาตผลิตอาหารหรือผู้ได้รับอนุญาตเลขสถานที่ผลิตอาหารที่ไม่เข้าข่ายโรงงานของผู้ผลิตที่ผลิตเครื่องดื่มผสมสารกาเฟอีนหรือเกลือของสารกาเฟอีนและสำเนาใบสำคัญการขึ้นทะเบียนตำรับอาหารสำเนาใบอนุญาตประกอบกิจการโรงงานที่ประกอบกิจการผลิตกระดาษพิมพ์เขียวที่ใช้สารกาเฟอีนหรือเกลือสารกาเฟอีนเป็นวัตถุดิบพร้อมหนังสือรับรองจากสำนักงานคณะกรรมการอาหารและยากระทรวงสาธารณสุข หรือกรมโรงงานอุตสาหกรรม กระทรวงอุตสาหกรรม แล้วแต่กรณีเพื่อเป็นการอำนวยความสะดวกแก่ผู้ประกอบการอุตสาหกรรมผลิตกระดาษพิมพ์เขียวในการดำเนินการตามประกาศดังกล่าวกรมโรงงานอตุสาหกรรมจึงออกประกาศกำหนดหลักเกณฑ์วิธีการและเงื่อนไขการออกหนังสือรับรองเพื่อใช้ประกอบในการขออนุญาตจำหน่ายมีไว้ในครอบครอง ใช้ หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีนดังนี้๑. ผู้ประสงค์จะขอให้ออกหนังสือรับรองเพื่อใช้ประกอบการขออนุญาตจำหน่ายมีไว้ในครอบครองใช้ หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีนให้ยื่นคำขอหนังสือรับรองพร้อมหลักฐานต่อกรมโรงงานอุตสาหกรรมตามแบบ กรอ. ๓ ท้ายประกาศนี้๒. หนังสือรับรองเพื่อใช้ประกอบการขออนุญาตจำหน่ายมีไว้ในครอบครอง ใช้ หรือเปลี่ยนแปลงสภาพสารกาเฟอีน (Caffeine) หรือเกลือของสารกาเฟอีน ให้เป็นไปตามแบบ กรอ. ๔ท้ายประกาศนี้๓. กรณีกรมการค้าภายในกระทรวงพาณิชย์ ตรวจพบว่าผู้ได้รับหนังสือรับรองตามข้อ ๑นำสารกาเฟอีนไปใช้นอกเหนือวัตถุประสงค์ที่แจ้งไว้และแจ้งให้กรมโรงงานอุตสาหกรรมทราบ กรมโรงงานอุตสาหกรรมจะพิจารณายกเลิกหนังสือรับรองที่ออกให้แล้วนั้นประกาศ ณ วันที่ ๑๒ กุมภาพันธ์ พ.ศ. ๒๕๔๖วิระมาวิจักขณ์อธิบดีกรมโรงงานอุตสาหกรรมหทัยชนก ทรัพยัย/พิมพ์๑๘มิถุนายน ๒๕๔๖ศุภสรณ์/อภิสิทธิ์ผู้จัดทำ๑๘มิถุนายน ๒๕๔๖[๑]รก.๒๕๔๖/พ๔๐ง/๒๐/๑ เมษายน ๒๕๔๖